**SREDNJA ŠKOLA BEDEKOVČINA**

Ljudevita Gaja 1, Bedekovčina

Bedekovčina, 11. 6. 2024.

KLASA: 007-03/24-02/02

URBROJ: 2140-86-24-13

**Z AP I S N I K**

s 43. sjednice Školskog odbora održane dana, 10. 6. 2024. u 19:00

Prisutni: Daniela Usmiani, Daniel Borovčak, Gordana Janđel, Đurđica Rožić.

Opravdano nenazočni: Mišel Mrkoci i Elvira Belošević.

Osim članova Školskog odbora sjednici je prisustvovala ravnateljica škole Vera Hrvoj.

Zapisničarka: Karla Ded, tajnica.

Sjednicu otvara predsjednica Školskog odbora Daniela Usmiani, pozdravlja nazočne, utvrđuje kvorum i čita dnevni red s Poziva na sjednicu:

D N E V N I R E D:

**Prijedlog dnevnog reda:**

1. Verifikacija zapisnika s 42. elektronske sjednice Školskog odbora
2. Davanje prethodne suglasnosti za zapošljavanje po provedenom natječaju:

- na radno mjesto Nastavnik stručnih predmeta u graditeljstvu, neodređeno, puno radno vrijeme, 40 sati tjedno

- na radno mjesto Nastavnik kemije i biokemije, neodređeno, nepuno radno vrijeme, 25 sati tjedno

- na radno mjesto Nastavnik sirovina i materijala, neodređeno, nepuno radno vrijeme, 9 sati tjedno

1. Donošenje Odluke o isplati dodatka na osnovnu plaću
2. Davanje suglasnosti na izmjene i dopune ugovora o smještaju učenika u Učenički dom
3. Razno

Dnevni red jednoglasno je usvojen.

Ad.1.) Zapisnik s 42. elektronske sjednice Školskog odbora jednoglasno je usvojen.

Ad.2.) Ravnateljica škole, Vera Hrvoj, upoznaje članove Školskog odbora s raspisanim i provedenim natječajima za upražnjena radna mjesta u Srednjoj školi Bedekovčina. Komisija je utvrdila rang listu prema broju bodova ostvarenih na pismenom i usmenom dijelu testiranja, te sukladno rang listi ravnateljica traži prethodnu suglasnost Školskog odbora za zapošljavanje na radno mjesto nastavnika stručnih predmeta u graditeljstvu, neodređeno, puno radno vrijeme s kandidatom Marinom Benčićem, nastavnice kemije i biokemije, neodređeno, nepuno radno vrijeme, 25 h tjedno, s kandidatkinjom Marinom Gorički, te nastavnice sirovina i materijala, neodređeno, nepuno radno vrijeme, 9 h tjedno, s kandidatkinjom Marinom Gorički.

**Zaključak**: Školski odbor jednoglasno donosi Odluku o davanju prethodne suglasnosti za zapošljavanje po provedenim natječajima, koja se prilaže zapisniku i čini njegov sastavni dio.

Ad.3.) Ravnateljica škole, Vera Hrvoj, govori kako je Školski odbor 29.3.2017. godine donio Odluku o isplati dodatka na osnovnu plaću za Mihaelu Jurina Šćuric, Ivanu Spevec, Maju Tušek i Tajanu Sedak Benčić u iznosu od 200,00 kn neto. Zbog povećanog opsega poslova, ravnateljica predlaže da se odluka izmijeni na način da se umjesto Mihaele Jurina Šćuric, dodatak na osnovnu plaću isplaćuje Karli Ded, te umjesto Maje Tušek, Antunu Vidoviću, u iznosu od 26,50 eura.

**Zaključak**: Školski odbor jednoglasno donosi Odluku o isplati dodatka na osnovnu plaću, koja se prilaže zapisniku i čini njegov sastavni dio.

Ad.4.) Ravnateljica škole, Vera Hrvoj, upoznaje prisutne kako smo izmijenili i dopunili ugovor o smještaju učenika u Učenički dom u skladu sa zakonskim propisima, preporukama i primjerima koji su bili na seminarima i sastancima za ravnatelje učeničkih domova. Ravnateljica predlaže da se takav novi ugovor o smještaju učenika u Učenički dom prihvati.

**Zaključak**: Školski odbor jednoglasno daje suglasnost na izmjene i dopune ugovora o smještaju učenika u Učenički dom, koja se prilaže zapisniku i čini njegov sastavni dio.

Ad.7.) Pod točkom pitanja i prijedlozi, važnijih pitanja i prijedloga nije bilo.

Sjednica je zaključena 10. 6. 2024. u 20:00.

Zapisničarka: Predsjednica Školskog odbora:

Karla Ded, Daniela Usmiani, prof

bacc.admin.publ.